# gallet
## Brezhoneg
### Etimologiezh

    Diwar gall-, pennrann ar verb gallout, hag an dibenn-ger -et.

### Furm verb

gallet /ˈɡa.lːet/
* Anv-gwan-verb ar verb gallout.
* gant ar verb-skoazell kaout: merkañ a ra ar galloud-nerzh (evit merkañ ar galloud-darvoud e vez graet gant gallout bezañ graet)
** Gallet ho peus charreat ho foenn?. — (Jules Gros, Le trésor du breton parlé Deuxième Partie, 1970, p. 107.)
** Ma en divije gallet mestr ar c’hastell lazhañ Levenez, evel e wragez all, e vije bet e dekvet, hag en devije lazhet ugent o lazhañ dek, hag e vije aet neuze da sorser. — (Fañch an Uhel, Kontadennoù ar Bobl/1, Al Liamm, 1984, p. 279.)
** — « [...] ; ha c'hoazh ar galloud am eus ne deo netra e skoaz ma vije bet, ma 'm bije bet gallet kaout va ene. » — (Troude ha Milin, Labous ar Wirionez ha Marvailhoù all, Skridoù Breizh, 1950, p. 141.)
** Kaer am-oa kaoud c'hoant d'ober eur skolaer gant ma mab n'em-eus ket gallet ober. — (Jules Gros, Le trésor du breton parlé Première Partie, 1966, p. 186.)
** O ! me a zo gwaskennet ; me a soñje din n'em bije ket gallet diwaskenniñ evit ar beure. — (Jules Gros, Le trésor du breton parlé Deuxième Partie, 1970, p. 196.)
* gant ar verb-skoazell bezañ
** Ar re-man a oa souezet o welet o doa great an dro d'al liorz hep beza gallet paka ar paotr yaouank. — (G. MILIN, Gwechall-goz e oa..., Kemper, 1924, p. 49.)
    gant bezañ en doare-divizout:
** ... penaos e fell dit e ve gallet kaout ar peroked-se ...? — (Fañch an Uhel, Kontadennoù ar Bobl/3, Al Liamm, 1988, p. 14.)
** Krediñ a ra deoc'h ... e ve gallet kaout ac'hane ar peroked-se? — (Fañch an Uhel, Kontadennoù ar Bobl/3, Al Liamm, 1988, p. 15.)
** ... mar be gallet. — (Fañch an Uhel, Kontadennoù ar Bobl/3, Al Liamm, 1988, p. 15.)
** Goulennet an dra a garfet, hag ho po, mar be gallet. — (Fañch an Uhel, Kontadennoù ar Bobl/1, Al Liamm, 1984, p. 48.)

#### Stummoù all

* gellet

#### Troidigezhioù

* galleg : pu